Το σπίτι της Χριστίνας είναι σχεδόν στο κέντρο της Χώρας αλλά σε ήσυχη γειτονιά. Ήταν πεντακάθαρο, ενώ η Χριστίνα είχε την ευγενή καλοσύνη να μας αφήσει υλικά για πρωινό, μέλι φρυγανιές καφέ και ένα πιάτο φρέσκα σύκα. Ακόμη, μας είχε αφήσει επιπλέον καθαρές πετσέτες και σεντόνια στη ντουλάπα. Το κατάλυμα ήταν ευρύχωρο, άνετο, και φωτεινό καθώς είχε 2 μπαλκόνια. Η Χριστίνα ήταν ευγενική και γλυκιά, μας έδωσε συμβουλές για το που θα φάμε, και ποιες παραλίες να επισκεφθούμε, ενώ μας επέτρεψε να κάνουμε early check in και late check out. Εάν επισκεφθούμε ξανά την Κύθνο, θα το προτιμήσουμε σίγουρα!